Μάνδρα Μεσσηνίας

Η **Μάνδρα** είναι χωριό της Περιφερειακής Ενότητας Μεσσηνίας. Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, η Μάνδρα ανήκε στο Τοπικό Διαμέρισμα Μάνδρας, του πρώην Δήμου Ανδανία Μεσσηνίας. Η Μάνδρα βρίσκεται σε ύψος 123 μέτρα από την επιφάνεια της θάλασσας.

## Χάρτης περιοχής

## Ιστορία
Το 1935 δημοσιεύτηκε στο RE (Paulys Real-Encyclopädie der classischen Altertumswissenschaft) η είδηση ότι στην περιοχή της Μάνδρας εντοπίστηκαν δύο θολωτοί τάφοι.Όπως αναφέρουν οι εκδότες η πληροφορία αυτή προήλθε από επιστολή που τους απέστειλε ο σπουδαίος Σουηδός αρχαιολόγος Ματίας Ν. Βαλμίν, ο οποίος εκείνη την εποχή διενεργούσε έρευνες και ανασκαφές στην Μεσσηνία. Ωστόσο ο Σουηδός αρχαιολόγος δεν πρέπει να προχώρησε σε συστηματική διερεύνηση και ανασκαφή αυτών των τάφων αφού κάτι τέτοιο δεν αναφέρεται στην επίσημη βιβλιογραφία του.
Αργότερα, το 1959, οι Αμερικανοί αρχαιολόγοι William A. McDonald και Richard Hope Simpson, στο πλαίσιο των ερευνών τους για τις Προϊστορικές θέσεις της Μεσσηνίας, επισκέφτηκαν το χωριό της Μάνδρας, όπου και εντόπισαν έναν θολωτό τάφο. Όπως αναφέρουν ο τάφος αυτός πρέπει να είναι ένας από του δύο θολωτούς τάφους που αναφέρει ο Ματίας Ν. Βαλμίν στην επιστολή του.
Ο θολωτός τάφος βρισκόταν 20μ. μόλις, ΝΔ από την εκκλησία του Αγίου Γεωργίου. Αν και ο τάφος ήταν σε μεγάλο βαθμό κατεστραμμένος, φαίνονταν ξεκάθαρα οι λίθοι στα κατώτερα σημεία της θόλου αλλά και του δρόμου. Η θόλος είχε διάμετρο 13μ. ενώ ο δρόμος είχε μήκος 11μ. Σε κοντινή απόσταση είχε κτιστεί πηγάδι, όπου είχε χρησιμοποιηθεί οικοδομικό υλικό από τον τάφο. Σχετικά με τον τάφο οι Αμερικανοί αρχαιολόγοι δεν αναφέρουν την εύρεση κεραμικής και ούτε προχωρούν σε χρονολόγηση του.
Μερικά χρόνια μετά την εύρεση του θολωτού τάφου της Μάνδρας, στα μέσα του δεκαετίας του 1960, οι Αμερικανοί αρχαιολόγοι William A. McDonald και Richard Hope Simpson επανήλθαν στην περιοχή και μπόρεσαν να εντοπίσουν Προϊστορική οικιστική θέση σε κοντινή απόσταση που προφανώς και σχετίζονταν με τον τάφο.[5]
Μιά χαμηλή κορυφογραμμή προβάλει από το ψηλότερο βουνό στα ΝΔ , πάνω από το σύγχρονο χωριό. Ο λόφος βρίσκεται 100μ. Ν από την εκκλησία του Αγίου Γεωργίου και τον θολωτό τάφο.
Προϊστορικά οικιστικά κατάλοιπα και κεραμική εντοπίζονται κυρίως στην Α πλαγιά του λόφου σε μιά έκταση περίπου 100μ. Α-Δ Χ 100μ. Β-Ν. Πολλά από τα οικιστικά κατάλοιπα φαίνεται να βρίσκονται στην αρχική τους θέση.
Στο πλάτωμα κορυφής του λόφου η διάνοιξη δρόμου και η σύγχρονη ανθρώπινη δραστηριότητα έχει καταστρέψει αυτό το τμήμα της θέσης, με κάποια ωστόσο ποσότητα αρχαίου οικοδομικού υλικού να έχει αποτεθεί προς την Δ πλευρά. Έτσι η θέση φαίνεται να είχε μεγαλύτερη έκταση και ίσως έφτανε τα 12-15 στρέμματα.

## Διατελέσαντες Κοινοτάρχες

## Παραπομπές

4. Messenia I:  McDonald, William A. and Richard Hope Simpson
 Prehistoric Habitation in Southwestern Peloponnese.
5. https://mycenaeanatlasproject.blogspot.com/2017/05/the-missing-tholos-of-mandhra-c124.html?m=0
6. Paulys Real-Encyclopädie der classischen Altertumswissenschaft, Supplemental Volume VI, 1935. Σελ: 607.

## Εξωτερικοί σύνδεσμοι
* Μάνδρα Μεσσηνίας (σελίδα στο facebook)

Κατηγορία:Χωριά της περιφερειακής ενότητας Μεσσηνίας